open-index/open-wikipedia-markdown huggingface dataset:
Hainanin tiibetiläisten autonominen prefektuuri

**Hainanin tiibetiläisten autonominen prefektuuri** (, *Colho Poirig Ranggyong Kü*, ) on tiibetiläisille varattu autonominen prefektuuri Kiinan Qinghain maakunnan itäosassa. Prefektuurin pinta-ala on 43&nbsp;377 neliökilometriä ja väkiluku 441&nbsp;691 (2010). Prefektuurin päähallintopaikka sijaitsee Gonghen piirikunnassa, jonka keskusta sijaitsee linnuntietä noin 110 kilometriä maakunnan pääkaupunki Xiningistä länsilounaaseen. Prefektuurin nimi viittaa siihen, että se sijaitsee Qinghaijärven eteläpuolella (*hǎi*: lyhenne Qinghaijärvestä; *nán*: etelä).

## Hallinnollinen jako

Piirikuntatasolla autonominen prefektuuri jaetaan viiteen piirikuntaan (numerointi kuten oheisessa kuvassa):

; Piirikunnat (5)
* 1. Gonghe (, *Gêrqên Zong*, )
* 2. Tongde (, *Pa Zong*, )
* 3. Guide (, *Triga Zong*, )
* 4. Xinghai (, *Zhag'gar Zong*, )
* 5. Guinan (, *Mang Zong*, )

## Väestö
Vuonna 2010 väestölaskennassa Hainanin prefektuurissa asui 441&nbsp;691 henkilöä, josta oli 292&nbsp;888 tiibetiläistä (66,13%), 109&nbsp;694 han-kiinalaista (24,84%), 30&nbsp;203 hui-kiinalaista (6,84%), 3&nbsp;991 monguoria (0,90%), 3&nbsp;096 mongolia (0,70%), 1&nbsp;040 salaaria (0,24%) ja 777 muuta vähemistöedustajaa (0,17%).

## Galleria

Kuva:Chorten for Panchen, Chabcha.jpg|Stupa 10. panchen-lamalle Gonghen piirikunnassa.
Kuva:Gonghe, Hainan, Qinghai, China - panoramio.jpg|Maisemaa Gonghen piirikunnassa.
Kuva:黑马河-茶卡盐湖途中 - panoramio.jpg|Maisemaa Gonghen piirikunnassa.
Kuva:Guide old walls.jpg|Vanha kaupunginmuuri Guiden piirikunnassa.


## Lähteet

## Aiheesta muualla

* Hainan Travel Guide  (travelchinaguide.com)
Shazahn Padamsee

**Shazahn Padamsee** (s. 18. lokakuuta 1987) on intialainen elokuva- ja teatterinäyttelijä, joka on työskennellyt myös mallina. Hän on näyttelijä Alyque Padamseen ja Sharon Prabhakarin tytär. Näyteltyään ensin teatterissa Padamsee teki elokuvadebyyttinsä hindinkielisessä draamakomediassa *[[Rocket Singh: Salesman of the Year]]* vuonna 2009. Seuraavana vuonna hän näytteli kahdessa eteläintialaisessa elokuvassa; tamilinkielisessä romanttisessa musikaalissa *[[Kanimozhi (elokuva)|Kanimozhi]]* ja telugunkielisessä romanttisessa draamassa *[[Orange (elokuva)|Orange]]*. Hänen seuraavat elokuvansa olivat hindinkieliset komediat *[[Dil Toh Baccha Hai Ji]]* ja *[[Housefull 2]]*, jotka olivat kaupallisia menestyksiä.

## Filmografia

## Lähteet

## Aiheesta muualla

*
BAIC Group

**BAIC Group** (**BAIC**, täydellisemmin *Beijing Automotive Industry Holding Company Limited*, , pinyun: Běijīng qìchēgōngyè jìnchūkǒu gōngsī; myös muodossa Beijing Automotive Industry Group Co., Ltd.) on vuonna 1958 perustettu kiinalainen autoteollisuuskonserni. Vuonna 2014 se myi 2,4 miljoonaa ajoneuvoa ja oli tuolloin Kiinan viidenneksi suurin autonvalmistaja. Vuoden 2015 myynniksi yhtiö kertoi 2,49 miljoonaa autoa ja operatiiviseksi liikevaihdoksi 345,22 miljardia CNY (kasvua noin 10&nbsp;%). Konsernilla on noin 130&nbsp;000 työntekijää, toisen lähteen mukaan töissä oli 108&nbsp;000 henkeä (2014). BAIC-autokonserni on kiinalainen valtionyhtiö, vaikka joitain konsernin tytäryhtiöitä noteerataan pörssissä.

Vuonna 2015 yhtiö sijoittui sijalle 207 Fortune-talouslehden maailmanlaajuisella Fortune Global 500 -suuryrityslistalla. BAIC Groupin tytäryhtiö BAIC Motor ylsi puolestaan Forbes-talouslehden vuoden 2015 maailman suurimpien pörssiyritysten listalla sijalle 867.

## Historiaa
Autokonserni sai alkunsa vuonna 1958. Vuonna 1983 solmittiin yhteistyösopimus amerikkalaisten Jeep-maastoautojen valmistamisesta Kiinassa. ...

## Automerkkejä
BAIC Group tekee valmistusyhteistyötä muun muassa saksalaisen Daimler AG:n (Mercedes-Benz automerkki) ja eteläkorealaisen Hyundai Motor Companyn kanssa (Hyundai). BAIC-konsernilla on yhteistyötä myös japanilaisen Suzuki Motor Corporationin kanssa (Changhe, Changhe Suzuki ja Suzuki -automerkit), ja lisäksi on yhteisyritys nimeltään BFDA. BAIC Groupin ja sen yhteisyritysten nykyisiä tai viimeaikaisia automerkkejä ovat: BAIC, BAW, Beiqi, Changhe, Changhe-Suzuki, Foton, Huansu, Hyundai, Jeep, Mercedes-Benz, Suzuki ja Weiwang.

## Kuvia

BAW Yusheng 007 01 China 2014-04-16.jpg|BAW (Beijing Automobile Works) Yusheng (2014).
Beijing BJ2022LC Warrior.jpg|BAW Warrior (BJ2022LC, 2011).
LieYing ZhanQi BJ2023CHD5 front quarter view.jpg| BAW Beijing BJ2023 (2010).
BLAC Isuzu truck.jpg| BLAC (Beijing Light Automobile Company) BJ1030/1040-sarjan kuorma-auto (aiempi malli Isuzun pohjalta).
Changhe Freedom China 2015-04-06.jpg|Changhe Freedom (2015).
Amur-633201.JPG|Foton Amur -kuorma-auto (2008).
Huansu S3 01 China 2015-04-06.jpg|Huansu S3 (2015).
Hyundai Elantra Yuedong facelift 01 China 2012-06-02.jpg|Hyundai Elantra Yuedong (2012).
Beijing Jeep 2500 Cherokee 01 China 2012-04-14.jpg|Kiinalaivalmistajan Jeep Cherokee 2500 (2012).
Mercedes-Benz E-Class V212 China 2012-04-15.jpg|Kiinalaisvalmisteinen E-sarjan mersu (V212, 2012).
Senova D70 01 China 2014-04-29.jpg|Senova D70 (2014).
Weiwang M20 01 China 2015-04-06.jpg|Weiwang M20 (2015).

## Lähteet

## Aiheesta muualla

*Plants (BAIC Groupin autotehtaat kartalla)   (baicgroup.com.cn)
*Group Structure (konsernin toimialat ja yhtiörakenteesta)   (baicgroup.com.cn)
*Showroom: Passenger Cars (autotehtailta BAIC Motor, Changhe, BAW, BAIC Yinxiang)   (baicgroup.com.cn)
*Showroom: Commercial Vehicles (autotehtailta BAW, Foton)   (baicgroup.com.cn)
*Showroom: EV (sähköautoja autotehtailta BJEV)   (baicgroup.com.cn)
Kimiya Yui

**Kimiya Yui**, (; s. 30. tammikuuta 1970 Kawakami, Nagano, Japani) on japanilainen astronautti. Yui on koulutukseltaan Japanin itsepuolustusvoimien hävittäjälentäjä ja sotilasarvoltaan everstiluutnantti. 

Yui valittiin astronauttikoulutukseen vuonna 2009. Lokakuussa 2012 hänet valittiin Sojuz TMA-17M -lennon miehistön jäseneksi Retkikuntaan 45 ja varajäseneksi Retkikuntaan 42.

## Lähteet

## Aiheesta muualla
Haibein tiibetiläisten autonominen prefektuuri

**Haibein tiibetiläisten autonominen prefektuuri** (, *Cojang Poirig Ranggyong Kü*, ) on tiibetiläisille varattu autonominen prefektuuri Kiinan Qinghain maakunnan koillisosassa. Prefektuurin pinta-ala on 33&nbsp;350 neliökilometriä ja väkiluku 273&nbsp;304 (2010). Prefektuurin päähallintopaikka sijaitsee Haiyanin piirikunnassa, linnuntietä noin 90 kilometriä maakunnan pääkaupunki Xiningistä luoteeseen. Prefektuurin nimi viittaa siihen, että se sijaitsee Qinghaijärven pohjoispuolella (*hǎi*: lyhenne Qinghaijärvestä; *běi*: pohjoinen).

## Hallinnollinen jako

Piirikuntatasolla autonominen prefektuuri jaetaan kolmeen piirikuntaan ja yhteen autonomiseen piirikuntaan (numerointi kuten oheisessa kuvassa):

; Piirikunnat (3)
* 1. Haiyan (, *Ha'êyan Zong*, )
* 2. Qilian (, *Qilên Zong*, )
* 3. Gangca (, *Gangca Zong*, )
; Autonominen piirikunta (1)
* 4. Menyuanin hui-kansan autonominen piirikunta (, *Mongyoin Hu'êrig Ranggyong Zong*, )

## Väestö
Vuoden 2013 lopussa Haibein prefektuurissa asui 292&nbsp;617 henkilöä, josta oli 98&nbsp;455 han-kiinalaista (33,65%), 95&nbsp;083 hui-kiinalaista (32,49%), 72&nbsp;766 tiibetiläistä (24,87%), 15&nbsp;560 mongolia (5,32%), 8&nbsp;958 monguoria (3,06%) ja 1&nbsp;795 muuta vähemistöedustajaa (0,61%).

## Galleria

Kuva:Haiyan, Haibei, Qinghai, China - panoramio - neverdance (16).jpg|Maisemaa Haiyanin piirikunnassa.
Kuva:Qilian1.jpg|Qilianvuoristo Qilianin piirikunnassa.
Kuva:Menyuan Railway Station.jpg|Menyuanin rautatieasema (Suurnopeusjuna-asema)


## Lähteet

## Aiheesta muualla

* Haibei Travel Guide  (travelchinaguide.com)
Sébastien Bourdon

**Sébastien Bourdon** (1616–1671) oli ranskalainen barokkimaalari ja graafikko, Poussinin ja Lorrainin opettama. Bourdon oli vuosina 1652–1654 Ruotsissa kuningatar Kristiinan hovimaalari ja teki Kristiinasta monta muotokuvaa. Niitä ovat mm. rintakuva Ruotsin kansallismuseossa ja ratsastajakuva Prado-museossa Madridissa. Muotokuvien lisäksi Bourdon maalasi uskonnollisia, historiallisia ja mytologisia sommitelmia. Tyyli niissä on kevyt ja taiturillinen. Vuodesta 1655 hän oli Ranskan taideakatemian johtaja.

## Lähteet

## Aiheesta muualla
Uusi Aika (viikkolehti)

**Uusi Aika** oli vuosina 1900–1901 ilmestynyt teosofinen viikkolehti, jota julkaisivat Pekka Ervast ja Jean Boldt. 

## Historia
Lehti sai alkunsa, kun Boldt haki sosialidemokraattisen *[[Työmies]]*-sanomalehden päätoimittajan paikkaa vuonna 1899. Boldtia ei valittu tehtävään, ja hän päätti perustaa yhdessä Ervastin kanssa oman teosofisen sanomalehden. Boldt oli vuotta aikaisemmin toimittanut muutaman numeron verran ilmestynyttä *[[Humanitas]]*-lehteä ja Ervast puolestaan kirjoittanut teosofiaa esitelleitä artikkeleita *[[Nya Pressen (1882–1900)|Nya Presseniin]]* ja *[[Päivälehti|Päivälehteen]]*. Myös *Humanitas* julkaisi Ervastin kirjoituksia. 

Lokakuussa 1900 ilmestyneestä näytenumerosta otettiin Suomessa ennenkuulumattoman suuri 165 000 kappaleen painos, jota levitettiin erityisesti työväestön keskuuteen. *Uusi Aika* sai myönteisen vastaanoton ja myös Boldt uskoi siitä tulevan ”maailman parhaan lehden”, mutta julkaiseminen kuitenkin loppui jo heinäkuussa 1901. Lehdessä ilmestyi muun muassa alkuosa Ervastin vuosina 1895–1899 kirjoittamasta teoksesta *[[Valoa kohti (Pekka Ervastin kirja)|Valoa kohti]]*.

## Lähteet

## Aiheesta muualla
*''Uusi Aika'' -lehdessä julkaistuja kirjoituksia Pekka Ervast -sivusto.
Sancak

**Sancak** (lausutaan [sanˈdʒak]) oli Osmanien valtakunnassa hallintopiiriä tarkoittava termi. Valtakuntaan kuuluneet eyaletit eli provinssit jakautuivat useisiin sancakeihin, joita johtivat sancak-beyt eli piiriherrat tai korkea-arvoiset virkamiehet kuten paššat. Valtakunnan alkuaikoina sancakilla tarkoitettiin sotilaslääniä, vaikka 1500-luvulle tultaessa termi oli laajentunut tarkoittamaan myös siviilihallintoon kuuluvaa piiriä.

## Termin alkuperä
Sancak tulee alun perin pistämistä ja seivästämistä tarkoittaneesta verbistä *sanc-mak*, jolla voitiin kuvata esimerkiksi vastustajan keihästämistä taistelukentällä tai seipään pystyttämistä maahan. Keskiaikaisessa Seldžukkien valtakunnassa sanalla kuvattiin kuninkaallista insigniaa ja tunnusta, jonka sulttaani toi mukanaan esimerkiksi taistelukentälle. Merkitys laajeni kuvaamaa lippuja erityisesti poliittisen vallan symbolina. Esimerkiksi Topkapin palatsissa säilytettyä ja pyhänä esineenä pidettyä profeetta Muhammadin lippua kutsuttiin nimellä *Sancak-ı Şerif*. Osmanien valtakunnan aikana maantieteellistä aluetta tarkoittanut sancak kääntyisi alkuperäisessä mielessä sananmukaisesti "lippulääniksi".

## Piirit

Piirien lukumäärä provinsseissa vaihteli tapauskohtaisesti ja suuresti riippuen muun muassa siitä, kuinka paljon kyseisessä provinssissa oli asukkaita tai kuinka suuri se oli kooltaan. Esimerkiksi vuonna 1609 historioitsija Ayn-i Ali kartoitti vallinnutta järjestelmää ja merkitsi ylös, että Rumeliassa oli 24 sancakia, mutta näistä kuusi sijaitsi Peloponnesoksella ja ne oli irrotettu muodostamaan oma Morean provinssi. Lisäksi muun muassa Anatoliassa oli 14 ja Damaskoksen provinssissa 11 sancakia. Lisäksi oli olemassa provinsseja, joissa poikkeuksellisesti ei käytetty muodollista jakoa piireihin, kuten Bagdadin provinssi Irakissa, Al-Hasan provinssi Arabiassa ja Egyptin, Tripolin, Tunisian ja Algerian provinssit pohjois-Afrikassa.

Tyypillisesti jo 1600-luvun alussa provinssit kuitenkin jaettiin sancakeihin ja tavallisesti niiden keskuksena toimi kaupunki, jonka mukaan piiri oli myös usein nimetty. Nimi ja piirin alue saattoivat periytyä myös historiallisista Anatolian pienistä ruhtinaskunnista, beylikeistä, jotka hallitsivat Turkkia ennen Osmanien valtakuntaa. Näitä olivat esimerkiksi Karesin, Saruhanin, Aydınin, Menteşen, Germiyanin, Hamidin ja Teken sancakit.

Sancakia pienempi hallintoalue oli *[[kaza]]*, jota johti *[[kadi]]*. Kazat puolestaan jaettiin *[[müdür]]*ien johtamaan *[[nahiye]]ihin* ja kyliin (*karye*), joita johtivat kyläpäälliköt eli *[[mukhtar]]it*.

Serbian ja Montenegron rajamailla sijaitseva Sandžakin alue peri nimensä osmanihallinnon ajalta, jolloin se oli Novi Pazarin sancak.

## Lähteet

* 

### Viitteet
Jevgeni Gabritševski

**Jevgeni Georgijevitš Gabritševski** (ven. Евгений Георгиевич Габричевский, 1893 Moskova, Venäjä – 5. huhtikuuta 1979 München, Länsi-Saksa) oli venäläinen mikrobiologi, taidemaalari ja piirtäjä.

## Lapsuus
Gabritševskin isä Georgi Norbertovitš Gabritševski oli tunnettu mikrobiologi, Aleksandr-veli taas oli taideasiantuntija ja filosofi. Lapsena Gabritševski sai maalaus- ja kuvanveisto-opetusta tunnetuilta venäläisiltä taiteilijoilta, Aleksei Korinilta, Sergei Volnuhinilta ja Sergei Konjonkovilta.

## Mikrobiologina
Gabritševski aloitti biologian opinnot, ja työskenteli valmistuttuaan Moskovan yliopistossa Aleksei Severtsovin alaisena. Vuonna 1924 hän lähti Yhdysvaltoihin töihin saatuaan kansainvälisen stipendin ja koulutusministeriön luvan. Gabritševski työskenteli genetiikan uranuurtaja Thomas Hunt Morganin kanssa Columbian yliopistossa. Työkomennusta pidennettiin kaksi kertaa, mutta sen loputtua Gabritševits ei palannut Neuvostoliittoon, vaan muutti Ranskaan, jossa sai töitä Louis Pasteur -instituutissa Pariisissa. 

Urallaan Gabritševski erikoistui perinnöllisyyteen ja tutki esimerkiksi banaanikärpästen mutaatioita ja kukkakärpäsiin kuuluvien kimalaisvieraiden värien periytymistä. Hän totesi periytymisen noudattavan Mendelin lakia.

Gabritševski sairastui skitsofreniaan. Biologin ura päättyi sairastumisen takia vuonna 1930, ja seuraavana vuonna hän muutti pysyvästi asumaan mielisairaalaan Münchenin lähelle. Toisen maailmansodan aikaan natsit murhasivat Hitlerin käskystä mielisairaita, joten Gabritševskin pikkuveli Juri salakuljetti hänet ulos sairaalasta ja piilotti Münchenissä sijaitsevan kotinsa kellariin.

## Taidemaalarina ja -graafikkona
Biologin uran päätyttyä Gabritševski alkoi sairaalassa asuessaan taiteilijaksi. Hän maalasi ja piirsi vesiväreillä, peiteväreillä ja musteväreillä fantasiamaisia ja puoliabstrakteja näynomaisia sommitelmia. Hänen töitään ovat esimerkiksi *Avaruus* (Космос), *Maailmankaikkeus* (Мирозданье), *Valkoiset lohikäärmeet* (Белые драконы), *Fantasiamaalaus hahmoineen* (Фантастический пейзаж с фигурами) ja *Ilmestys* (Видение). Fantasia-aiheiden lisäksi hän piirsi myös esimerkiksi hyönteisiä.

Vuonna 1960 art brut -taidesuunnan perustanut Jean Dubuffet ja kaksi muuta taidekeräilijää ostivat lähes koko Gabritševskin tuotannon. He järjestivät töistä ensimmäisen näyttelyn Ranskan Alpes-Maritimesissa sijaitsevassa Vansissa. Myöhemmin töitä on ollut esillä esimerkiksi Frankfurt am Mainissa, New Yorkissa ja Lausannessa. Juhlavuonna 1993, jolloin Gabritševskin syntymästä tuli kuluneeksi 100 vuotta, työt olivat esillä Tretjakovin galleriassa Moskovassa.

## Lähteet
Tervajoen koulu

**Tervajoen koulussa** on peruskoulun alakoulu Vaasassa Tervajoen taajamassa. Koulussa on 74 oppilasta ja 5 vakituista opettajaa. Koulussa on luokat 1-6. Samassa rakennuksessa toimii myös esiopetusryhmä ja päiväkoti. 

## Historiaa

Tervajoen koulun perusti Vähänkyrön kunta ja opiskelu siellä alkoi vuonna 1980. Kuuttilan ja Ylipään koulut lakkautettiin Tervajoen koulun perustamisen johdosta.

Koulun vieressä on pieni, noin puolen hehtaarin kokoinen Ekometsäksi kutsuttu metsikkö, jossa kasvaa useita puulajeja. Se istutettiin vuosien 1980 ja 1981 aikana. Nimeä Ekometsä on käytetty metsän istuttamisesta asti. Koulun oppilaat toivat puiden siemenet kotoaan ja ne istutettiin metsäksi.

Tervajoen koulussa oli sisäilmaongelmia, jonka takia muutamille oppilaille tuli oireita. Tästä syystä koulun vanhempainyhdistys järjesti koululakon lokakuussa 2011. Lakon aikana koulussa oli yhteensä alle kymmenen oppilasta. Vanha koulu päätettiin purkaa ja tilalle rakennettiin uusi, jonka seurauksena oppilaat siirtyivät alkuvuodesta 2012 parakkeihin. Parakkitilat olivat käytössä neljä vuotta. Uuden koulun rakennustyöt aloitettiin loppuvuodesta 2014 ja se valmistui maaliskuussa 2016. Nykyisessä rakennuksessa on ruokala ja tilava liikunta- ja juhlasali, joita ei ollut vanhassa koulussa.

Koulun rehtorit ovat olleet Anu Vaarasto, Jorma Liljeqvist ja Erkki Kataja-Rahko. Nykyään rehtorina toimii Tuulia Halkola ja hän on ollut koulun rehtori vuodesta 2006.

## Tunnettuja koulun entisiä oppilaita
* Nanna Sumuvuori (s.1976)

## Lähteet
* 
* 
* 

## Aiheesta muualla
* Vasan kaupungin, Tervajoen koulun sivut
* Tervajoen koulun Youtube-kanava
Eyalet

**Eyalet** (, lausutaan [ejaːˈlet]), **beylerbeylik** ja **paššalik**, olivat Osmanien valtakunnassa provinsseista eli suurimmista hallinnollisista alueista käytettyjä nimityksiä. Provinsseja hallitsivat korkea-arvoiset ja vaikutusvaltaiset kenraalikuvernöörit, jotka olivat usein arvoltaan paššoja. Provinssit jakautuivat hallintopiireihin eli sancakeihin. 1800-luvun jälkipuolella osmanien hallintojärjestelmä uudistettiin, minkä seurauksena provinsseja alettiin kutsumaan Vilayeteiksi.

Aluksi osmanit eivät vielä jakaneet alaisuuteensa kuuluvia alueita provinsseiksi. Sen sijaan ensimmäiset sulttaanit Osman ja Orhan I jakoivat alueet hallinnollisina perintömaina pojilleen ja muille perheenjäsenilleen, sekä tärkeimmille alamaisilleen. Hallinnollisten perintömaiden jakamisesta prinsseille tuli todennäköisesti käytäntö 1300-luvun puolen välin jälkeen. Murad I:n ja hänen poikansa Bayezid I:n valloitusten vuoksi vuosisadan lopulla syntyi tarvetta valtakuntaan kuuluvien alueiden hallinnon muodolliseen organisoimiseen. Bayezid I:n ensimmäisinä hallintovuosina valtakunta jaettiin kahteen provinssiin; Euroopassa olevaan Rumeliaan ja Aasian puoleiseen Anatoliaan. Kolmas provinssi Rûm perustettiin vuosisadan vaihteessa ja sen pääkaupungiksi tuli Amasya. Vuonna 1527 kirjoitettuun luetteloon oli lisätty neljä provinssia: Egypti, Syyria, Diyarbakır ja Kurdistan.

1500-luvulla eyaletit jaettiin pienempiin hallintopiireihin, *[[sancak]]*eihin. Sancakien määrä vaihteli provinssin koon ja väkiluvun mukaan, mutta yleensä kukin eyalet koostui useammasta sancakista. Poikkeuksia olivat muun muassa Bagdadin provinssi Irakissa ja Al-Hasan provinssi Arabiassa sekä osa Pohjois-Afrikan provinsseista, jotka eivät jakautuneet sancakeihin, vaan niissä käytettiin pienempiä osahallintoalueita.  Vuonna 1609 historioitsija Ayn-i Ali kartoitti vallinnutta järjestelyä ja hänen kirjoittamastaan luettelossa provinsseja oli jo 32. Osa näistä oli syntynyt entisten provinssien jaosta, mutta mukana oli myös uusia valloituksia, kuten Tripoli, Kypros ja Tunisia. 

Provinsseja hallitsivat korkea-arvoiset ja vaikutusvaltaiset kenraalikuvernöörit, joiden arvonimi oli osmanien ajan ensimmäisinä vuosisatoina beylerbeyi ("päälliköiden päällikkö"). Myöhempinä aikoina kuvernöörin arvonimi oli tyypillisesti pašša. Myös kenraalikuvernöörien keskuudessa vallitsi oma hierarkiansa ja Rûmin eyaletin pašša oli yleensä muiden esimies.

## Lähteet

* 
* 

### Viitteet
Huangnanin tiibetiläisten autonominen prefektuuri

**Huangnanin tiibetiläisten autonominen prefektuuri** (, *Malho Poirig Ranggyong Kü*, ) on tiibetiläisille varattu autonominen prefektuuri Kiinan Qinghain maakunnan itäosassa. Prefektuurin pinta-ala on 17&nbsp;909 neliökilometriä ja väkiluku 256&nbsp;716 (2010). Prefektuurin päähallintopaikka sijaitsee Tongrenin piirikunnassa, linnuntietä noin 125 kilometriä maakunnan pääkaupunki Xiningistä eteläkaakkoon.

## Hallinnollinen jako

Piirikuntatasolla autonominen prefektuuri jaetaan kolmeen piirikuntaan ja yhteen autonomiseen piirikuntaan(numerointi kuten oheisessa kuvassa):

; Piirikunnat (3)
* 1. Tongren (, *Tungrin Zong*, )
* 2. Jainca (, *Jainca Zong*, )
* 3. Zêkog (, *Zêkog Zong*, )
; Autonominen piirikunta (1)
* 4. Henanin mongolien autonominen piirikunta (, , *Malho Sogrig Ranggyong Zong*, )

## Väestö
Vuoden 2014 lopussa Huangnanin prefektuurissa asui 266&nbsp;541 henkilöä, josta oli 182&nbsp;734 tiibetiläistä (68,56%), 37&nbsp;205 mongolia (13,96%), 17&nbsp;223 hui-kiinalaista (6,46%), 16&nbsp;902 han-kiinalaista (6,34%) ja 12&nbsp;477 muuta vähemistöedustajaa (4,68%).

## Galleria

Kuva:Lhato.jpg|Maisemaa Tongrenin piirikunnassa.
Kuva:Forest park Khamra.JPG|Khamran metsäpuisto.
Kuva:Khamra and Lijiaxia Dam.JPG|Khamran metsäpuisto ja Lijiaxian pato.
Kuva:Rebkong monastery.JPG|Rongwo-luostari Tongrenin piirikunnassa.


## Lähteet

## Aiheesta muualla

* Huangnan Travel Guide  (travelchinaguide.com)
Milla Ranne

**Milla Ranne** (s. 18. elokuuta 1986 Noormarkku) on turkulainen salibandyn pelaaja, joka edustaa Turun Palloseuraa.

Ranne on Porin Salibandykarhujen kasvatti ja aloitti salibandyn pelaamisen 1999. Taipaleensa liigakentillä Ranne aloitti SBS Rupun joukkueessa vuonna 2005. Kautena 2006–2007 SBS Rupu pääsi aina välieriin saakka sijoittuen lopulta neljänsiksi. Ranne on valmistunut ylioppilaaksi 2005 Porin Kuninkaanhaan lukiosta. Tuotemuotoilijaksi Ranne valmistui vuonna 2012 ja tällä hetkellä hän opiskelee salibandyn ohella kätilöksi Turun ammattikorkeakoulussa. 

## Lähteet
* TPS Salibandy  2015. Naisten liigajoukkue valmistautuu kauteen 2015-2016. Viitattu 18.3.2016.
* TPS Salibandy  2016. Naisten edustusjoukkueelle 15 uutta pelaajasopimusta. Viitattu 18.3.2016. 
* Rupu 2007. Erä finaaliin, Rupu taistelemaan pronssista. Viitattu 18.3.2016.
Tioamidit

**Tioamidit** ovat orgaanisia yhdisteitä, joiden tunnusomainen funktionaalinen ryhmä on RC=SNH2-ryhmä. Ne ovat siis amidien analogeja ja tioamidit eroavat rakenteellisesti amideista siten, että happiatomin tilalla on rikkiatomi. Monet tioamidit ovat tärkeitä orgaanisen kemian välituotteita heterosyklisten yhdisteiden synteeseissä ja monia käytetään myös lääkeaineina, koska tioamidit ovat peptidien isosteerejä.

## Valmistus ja reaktioita
Tioamideja voidaan valmistaa usealla tavalla. Käytettyjä tapoja ovat muun muassa nitriilien reaktio vetysulfidin kanssa, amidien käsittely fosforipentasulfidilla tai Lawessonin reagenssilla, sekä isotiosyanaattien reaktio eräiden nukleofiilien kanssa.
:
:

Tioamidit reagoivat muun muassa tyydyttymättömien estereiden ja dikarbonyyliyhdisteiden kanssa muodostaen tiatsoleja. vahvat hapot ja hapettimet reagoivat tioamidien kanssa muodostaen amideja. Kuumennus alkyllivien reagenssien kuten alkyylihalogenidien kanssa johtaa tioestereihin. Telluuritetrakloridin tai seleenitetrakloridin vaikutuskesta amiinien läsnä ollessa tioamidit reagoivat nitriileiksi. Nitriilejä muodostuu myös karboksylaattisuolojen reagoidessa primääristen tiosmidien kanssa. Sekundääriset tioamidit reagoivat vastaavissa olosuhteissa imideiksi ja tertiääriset amideiksi.

## Lähteet

## Aiheesta muualla
Viherpitta

**Viherpitta** (*Pitta elliotii*) on pittojen heimoon kuuluva varpuslintu.

## Levinneisyys
Viherpittaa tavataan Kambodžassa, Laosissa, Thaimaassa ja Vietnamissa, ja sen levinneisyysalueen pinta-ala on noin 605&nbsp;000 km². Laji on luokiteltu elinvoimaiseksi.

## Lähteet
Alan B. Krueger

**Alan Bennett Krueger** (17. syyskuuta 1960 – 16. maaliskuuta 2019) oli Princetonin yliopiston taloustieteen professori. Barack Obama nimitti hänet maaliskuussa 2009 apulaisvaltiovarainministeriksi ja vuonna 2011 talousneuvoston puheenjohtajaksi. Vuosina 1994 hän oli työministeriön pääekonomisti.

Kruegerin David Cardin kanssa tekemä tutkimus haastoi perinteisen ajattelun siitä, että vähimmäispalkka tekee nuorille, heikkotaitoisille ja vähiten koulutetuille vaikeaksi saada töitä ja on siksi köyhien edun vastaista. Tutkimuksessa tarkastelluissa pikaruokaloissa työllistettiin enemmän ihmisiä vähimmäispalkan 5,05 dollariin nostaneessa New Jerseyssä kuin sen 4,25 dollarissa pitäneessä Pennsylvaniassa.

Kruegerin kirjoja ovat *Education Matters: Selected Essays by Alan B. Krueger*, *Inequality in America: What Role for Human Capital Policies?* ja *What Makes a Terrorist: Economics and the Roots of Terrorism*.

Krueger löydettiin kuolleena kotoaan 16. maaliskuuta 2019. Hänen perheensä vahvisti kuolinsyyn itsemurhaksi.

## Lähteet
Gaya (Niger)

**Gaya** on kaupunki, kunta ja Gayan departementin hallinnollinen keskus Dosson alueella Nigerissä. Se sijaitsee Nigerjoen varrella 155 kilometriä Dossosta etelään. Kunnassa on 63&nbsp;815 asukasta (vuonna 2012, väestönlaskenta).

Gayan kaupunkikunnan arvioitu pinta-ala on 360 neliökilometriä. Se rajoittuu idässä Tounougan, lännessä Tandan ja pohjoisessa Bengoun, Banan ja Yéloun kuntiin sekä etelässä Beniniin. Seutu kuuluu Sudanin ilmastovyöhykkeeseen.

Kaupungin lisäksi kuntaan kuuluu viisi kylää. Asukkaat ovat etupäässä tchiangoja (djermojen ja hausojen sekakansaa), dendejä, djermoja ja fulbeja.

Gayasta johtaa asfaltoitu maantie Dossoon ja Beninin Malanvilleen. Paikallisia elinkeinoja ovat maanviljely, karjanhoito ja varsinkin Beniniin suuntautuva kaupankäynti. Kalastuksen ja käsityöammattien merkitys on vähäinen. Palveluihin kuuluvat lyseo ja piirisairaala.

Kaupungin nähtävyyksiä ovat kantonin päällikön palatsi ja palmyrapalmumetsä. Gaya tunnetaan myös kalastajajuhlistaan ja perinteisen dambé-nyrkkeilyn harrastuksesta.

## Lähteet
Tammipitta

**Tammipitta** (*Pitta kochi*) on pittojen heimoon kuuluva varpuslintu.

## Levinneisyys
Tammipittaa tavataan Filippiineillä Luzonissa, ja sen levinneisyysalueen pinta-ala on noin 35&nbsp;600 km2. Lajia uhkaa elinympäristöjen tuhoutuminen ja metsästys.

## Lähteet
Operation Wandering Soul

**Operation Wandering Soul** () oli Yhdysvaltojen propagandakampanja Vietnamin sodassa.

Operaatio perustui monen vietnamilaisen uskomukseen *vaeltavasta sielusta.*

Yhdysvaltalaiset insinöörit nauhoittivat aavemaisia ja sekavia ääniä useita viikkoja, joiden esitettiin olevan kuolleiden Vietkongin sotilaiden vaeltavia sieluja. Operaation tarkoituksena oli aiheuttaa kauhua vihollisessa. Tehtävän perustana oli saada Vietkong pakenemaan tai antautumaan. Helikopterit joskus kailottivat kaiuttimista nauhoitusta. Nauhoitusta erityisesti toistettiin yöllä viidakoissa.

Joskus Wandering Soul -nauhoitusta käytettiin muiden nauhoitusten kera, jotta pelkoa viholliseen saataisiin tuotettua entistä enemmän. Eräs entinen 6. PSYOP -pataljoonan sotilas sanoi

Operaation lopputulos on tuntematon. Vietkong yleensä vastasi nauhoitukseen ampumalla.

## Lähteet
Sundanpitta

**Sundanpitta** (*Pitta erythrogaster*) on pittojen heimoon kuuluva varpuslintu.

## Levinneisyys
Sundanpittaa tavataan Indonesiassa, Papua-Uudessa-Guineassa, Filippiineillä ja Australian pohjoisosissa, ja sen levinneisyysalueen pinta-ala on noin 1&nbsp;250&nbsp;000 km2. Laji on luokiteltu elinvoimaiseksi.

## Lähteet
Kardarigan

**Kardarigan** oli persialainen sotapäällikkö, joka eli 500-luvun lopulla. Itäroomalaisen historioitsija Theofylaktos Simokattesin mukaan Kardarigan ei ollut hänen oikea nimensä, vaan arvonimi, joka tarkoittaa mustaa haukkaa.

Kardarigan otti osaa Itä-Rooman ja sassanidien Persian väliseen sotaan 580-luvulla. Hänet mainitaan ensimmäisen kerran vuonna 582, kun hän kukisti itäroomalaisen sotapäällikkö Johannes Mystakonin Nymfiosjoen taistelussa Pohjois-Mesopotamiassa. Seuraavana vuonna hän piiritti Afumonin linnoituksen, mutta perääntyi sitten puolustamaan läheistä Akbasin linnoitusta, jota roomalaiset yrittivät valloittaa. Syksyllä 584 roomalaiskomentaja Filippikos teki ryöstöretken persialaisen Nisibiksen kaupunkia ympäröivälle alueelle, mikä pakotti Kardariganin viemään joukkonsa häntä vastaan. Filippikos kuitenkin perääntyi persialaisten tieltä. Kardarigan teki seuraavana vuonna epäonnistuneen piirityksen Filippikoksen tukikohtaa Monokartonia vastaan ja perääntyi pian omalle puolelleen.

Kardariganin ja Filippikoksen joukot ottivat keväällä 586 yhteen Solakhonin taistelussa, jonka persialaiset hävisivät. Filippikos hyökkäsi tämän jälkeen Khlomaronin linnoitusta vastaan, mutta perääntyi kun Kardarigan toi pääasiassa hätäisesti aseistetuista talonpojista kootun armeijansa paikalle. Kardarigania ei mainita enää tämän jälkeen, mutta samanniminen persialaiskomentaja mainitaan 600-luvun alussa käydyn Itä-Rooman ja sassanidien välisen sodan aikana. On kuitenkin epätodennäköistä, että kyseessä on sama henkilö, sillä aikaisemmalla Kardariganilla oli veljen- tai sisarenpoika Afraates, joka oli tarpeeksi vanha palvellakseen komentajana Persian armeijassa 580-luvulla.

## Lähteet
* 
* 
* 

### Viitteet
Öljyn hinta

**Öljyn hinta** viittaa tyypillisesti maaöljyn spot-hintaan. Se ilmoitetaan yleensä Yhdysvaltain dollarina per noin 159 litraa öljyä. Epästandardi yksikkö tulee barrelista, joka on noin 0,159 m3. 

Vuonna 2024 öljybarrelin hinta heilui 80 dollarin molemmin puolin.

## Historia
Ennen öljyä käytettiin valasöljyä lampuissa, voiteluaineena ja moneen muuhun. 1740-luvulla Lontoossa 5&nbsp;000 katulamppua käytti valasöljyä. Se oli hyvin kallista. 

Jalostamattoman valasöljyn reaalihinta laski hieman vuosina 1804-1913 (whale oil; sperm oilin hinta putosi alle puoleen). Vuonna 1804 hinta oli 0,5 dollaria gallonalta eli 21 dollaria barrelilta eli vuoden 2025 rahassa 575 dollaria barrelilta. 1850-luvulla asti maaöljyn jalostus syrjäytti valasöljyjä. Valasöljyjen osuus Yhdysvaltojen tuotannosta tärkeimpiin käyttökohteisiin (valaistus ja voitelu) putosi kaksi kolmasosaa 1850-luvulla. 

Raakaöljyn hinta oli melko vakaa 1800-luvulla ja 1900-luvun alussa 1970-luvulla öljyn hinta nousi paljon. Talouskasvu sekä kysyntä- ja tarjontasokit ovat vaikuttaneet öljyn hintaan. Hintoja nostivat OPECin vuoden 1973 saarto Israelia tukeneita maita vastaan, ja sitä seurannut Vuoden 1973 öljykriisi, Iranin vallankumous ja siitä seurannut toinen öljykriisi ja vuoden 2008 taantuma. Vuosina 2014-2016 öljyn hinta romahti 70 % epätavanomaisen tuotannon lisäännyttyä. Se oli pitkäaikaisin lasku vuoden 1986 jälkeen, joka sekin johtui tarjonnan lisääntymisestä. 

## Lähteet

## Aiheesta muualla

*Nasdaq: Crude Oil 
*Bloomberg: Crude Oil & Natural Gas 
*Oil-price.net: Crude Oil and Commodity Prices
Hal Sirowitz

**Hal Sirowitz** (6. maaliskuuta 1949 New York – 17. lokakuuta 2025) oli yhdysvaltalainen juutalaistaustainen runoilija. Hänet tunnetaan erityisesti esikoiskokoelmastaan *Äiti sanoi* (1996).

Sirowitzin teoksia on käännetty 13 kielelle. Hän on suosittu Skandinaviassa, erityisesti Norjassa. Hänen esikuviaan ovat Woody Allen ja Franz Kafka. Sirowitzia on verrattu muun muassa Philip Rothiin.

Sirowitz opiskeli kirjallisuutta New Yorkin yliopistossa ja työskenteli ennen eläkkeelle jäämistään opettajana New Yorkissa. Hän asui Philadelphiassa.

## Runokokoelmat
* 
* 
* 
* 
* *Stray Cat Blues* (2012)

## Lähteet

## Aiheesta muualla
* Hal Sirowitzin kotisivut
Changan Automobile

**Changan Automobile** (täydellisemmin **China Changan Automobile Group Company Limited**) on vuonna 2005 perustettu kiinalainen autoteollisuuskonserni. Se on kiinalainen valtionyhtiö. Konserniyhtiön pääkonttori on Pekingissä. Yhtiö katsoo olevansa Kiinan neljänneksi suurin autonvalmistaja. Konsernin emoyhtiö on myös aseteollisuuden parissa toimiva monialakonserni China South Industries Group (CSGC).

Vuonna 2015 Changan Automobile -konserni myi yhteensä 2,777 miljoonaa autoa. Näistä 1,538 miljoonaa oli kiinalaisen Changan-automerkin autoja. Myynniltään Changan oli vuonna 2015 suurin kiinalaista alkuperää oleva henkilöautomerkki. Suosituin malli oli Changan CS75 -katumaasturi, jota myytiin vuoden aikana yli 186&nbsp;000 kappaletta.

Konserniyhtiö kertoo yrityshistoriansa alkaneen jo yli 150 vuotta sitten (vuodesta 1862) ja olleensa autovalmistaja yli 30 vuotta. Konsernin taseeksi yhtiö raportoi 128,1 miljardia CNY ja henkilökuntansa kooksi 80&nbsp;000. Yritys toteaa panostavansa kiinalaisista autonvalmistajista suhteellisesti eniten tutkimukseen ja tuotekehitykseen. R&D:n parissa työskentelee yli 6&nbsp;000 henkeä. Yhtiön ulkomaiset tutkimus- ja tuotekehitystoimipisteet sijaitsevat  Italian Torinossa, Britannian Nottinghamissa, Yhdysvaltain Detroitissa ja Japanin Jokohamassa. Konsernin tuotantolaitokset sijoittuvat Kiinan Chongqingiin, Pekingiin sekä Hebein, Jiangsun, Anhuin, Zhejiangin, Jiangxin ja Guangzhoun maakuntiin.

Yhtiö vie Changan-autoja myös ulkomaille. Vientimaita ovat muun muassa Algeria, Angola, Brasilia, Chile, Egypti, Indonesia, Iran, Iraq, Kolumbia, Malesia, Nigeria, Paraguay, Peru, Myanmar, Thaimaa, Uruguay ja Venäjä.


## Tytäryhtiönä miljardiluokan pörssiyritys

Konsernin tytäryrityksistä vuonna 1996 perustetun, Chongqingissa pääkonttoriaa pitävän Chongqing Changan Automobile Co. Ltd:n (CHANA) osake noteerataan pörssissä (SXSE: 000625.SZ). Vuonna 2015 se ylisi maailman suurimpia pörssiyhtiöitä vertailevalla Forbes Global 2000 -yrityslistalla sijalle 885. Tytäryhtiön markkina-arvoksi arvioitiin tuolloin 14,8 miljardia dollaria. Sillä oli töissä 30&nbsp;877 henkeä ja myynnin arvo oli 7,39 miljardia USD (2014).

## Yhteisyritykset

Changan-konsernin yhteisyrityksiä ovat Changan Suzuki Automobile Co. Ltd (vuodesta 1993), Changan Ford Automobile Co. Ltd (vuodesta 2001), Changan Mazda Automobile Co. Ltd,  ja Changan PSA Automobiles Co. Ltd (CAPSA, vuodesta 2011).

## Automerkit

Changan Automobile -konsernin, sen tytär- ja yhteisyritysten automerkkejä ovat tai ovat äskettäin olleet Kiinan markkinoilla muun muassa: Changan, Hafei, Ford, Mazda, Volvo, Suzuki ja Landwind.

## Lähteet

## Aiheesta muualla

* Changan Automobilen toinen sivusto  (ccag.cn)
*Car (Changan-henkilöautot)   (globalchangan.com)
*SUV (Changan-katumaasturit)   (globalchangan.com)
*MPV (Changan-tila-autot)   (globalchangan.com)
*Commersial (Changan-hyötyajoneuvot)   (globalchangan.com)
Jarkko Hentula

**Jarkko Hentula** (s. 1970) on työskennellyt pääosin tuottajana, vastaavana tuottajana ja muissa tuotantotehtävissä yli 40 elokuvassa ja televisiotuotannossa. Hentula oli aiemmin Yellow Film & TV:n elokuvien vastaava tuottaja.

Hentula opiskeli 1990-luvulla tiedotusoppia ja historiaa Tampereen yliopistossa sekä tuottamista Taideteollisen korkeakoulun elokuvataiteen laitoksella.

Vuonna 1998 Hentula aloitti MRP Matila Röhr Productions -tuotantoyhtiössä vakituisena tuotantopäällikkönä. Hän työskenteli muun muassa kotimaisen elokuvan uuden menestyskauden merkkiteoksessa, Olli Saarelan *[[Rukajärven tie (elokuva)|Rukajärven tiessä]]* (1999).

Hentula siirtyi tuottajaksi MRP:n sisällä toimineeseen Talent Houseen vuonna 2000. Hänen ensimmäiset pitkät elokuvansa olivat Aku Louhimiehen *[[Kuutamolla (elokuva)|Kuutamolla]]* (2002), Perttu Lepän *[[Helmiä ja sikoja]]* (2003) sekä Joona Tenan *[[FC Venus]]* (2005), jotka kaikki menestyivät erittäin hyvin kaupallisesti. Lisäksi Hentula tuotti Talent Houselle JP Siilin ohjaaman minisarjan *[[Juulian totuudet]]* (2001), joka palkittiin Prix Italia -palkinnolla. 

Vuonna 2004 Hentula perusti oman tuotantoyhtiönsä Juonifilmin yhdessä levitysyhtiö FS Filmin (nykyinen SF Studios) kanssa. Hentula tuotti Juonifilmille muun muassa Lauri Törhösen elokuvan *[[Raja 1918]]* (2007) yhdessä Jörn Donnerin kanssa sekä Zaida Bergrothin palkitun elokuvan *[[Skavabölen pojat]]* (2008). Lisäksi hän toimi osatuottajana pohjoismaiden kalleimmassa elokuvassa *[[Arn – Temppeliritari]]* (2007).

Hentula siirtyi elokuviin ja televisiotuotantoihin keskittyvän Yellow Film & TV:n elokuvista vastaavaksi tuottajaksi vuoden 2011 alussa. Yellow’lla hän on tuottanut muun muassa JP Siilin *[[Härmä (elokuva)|Härmän]]* (2012) sekä kaupallisen suurmenestyksen *[[Napapiirin sankarit 2]]* (2015). Kansainvälisiä osatuotantoja ovat muun muassa Michael Marcimainin *[[Call Girl]]* (2012) sekä vuonna 2017 ensi-iltaan tuleva tanskalainen tieteiselokuva *[[Qeda]]*. Lisäksi Hentula on tuottanut palkitun *[[Kimmo (televisiosarja)|Kimmo]]*-televisiosarjan, jota on tehty yhteensä kolme kautta vuosina 2012–2016.

Hentula on palkittu Vuoden elokuvatuottaja -palkinnolla vuonna 2004. Hän toimi Suomen elokuvatuottajien keskusjärjestön puheenjohtajana vuosina 2008–2012. Hentula on osallistunut eurooppalaisiin EAVE- ja ACE-elokuvatuotantokoulutusohjelmiin. 

## Lähteet

## Aiheesta muualla
* 
* 
* Jarkko Hentula Ritva-tietokannassa
Näsijärven–Ruoveden alue

**Näsijärven–Ruoveden alue** (vesistöaluetunnus 35.3) on Kokemäenjoen vesistössä sijaitseva ensimmäisen jakovaiheen alue, jonka pinta-ala on 2&nbsp;451,71 neliökilometriä ja jonka järvisyys on 19,27&nbsp;%. Kaksi ensimmäistä ovat Kokemäenjoen alue (35.1) ja siihen laskeva Vanajaveden–Pyhäjärven alue (35.2). Siihen laskevat pohjoisesta Ähtärin ja Pihlajaveden reittien valuma-alue (35.4) ja Keuruun reitin valuma-alue (35.6). Vesistön alueen alarajana on Tammerkoski, jonka yläpuolisen valuma-alueen pinta-ala on 7&nbsp;672,49 neliökilometriä ja järvisyys 13,93&nbsp;%.

Toisen jakovaiheen alueita ovat seuraavat yhdeksän aluetta tai valuma-aluetta :
* Näsijärven alue (35.31)
* Paloveden alue (35.32)
* Ruoveden alue (35.33)
* Jakaman valuma-alue (35.34)
* Keihäsjoen valuma-alue (35.35)
* Karjulanjoen valuma-alue (35.36)
* Elänteen valuma-alue (35.37)
* Velaattajärven valuma-alue (35.38)
* Pukalan valuma-alue (35.39)

Näsijärven–Ruoveden alue sijaitsee Pyynikinharjun pohjoispuolella ja vesistön keskusjärveä Pyhäjärveä ylempänä. Alue muodostaa merkittävän osan Pirkanmaasta. Sen vedet päätyvät Näsijärvestä Pyhäjärveen laskevaan Tammerkoskeen, joka oli Suomen teollistumiseen tarvittavan energian ensimmäisiä vesivoimaloita, ja Pohjoismaiden suurimman sisämaakaupungin Tampereen synnyn lähtökohta. 

Noin 7000 vuotta sitten Pyynikinharju muodosti vielä vedenjakajan, ja Näsijärven valuma-alueen vedet laskivat pohjoiseen yhtyen Lapuanjokeen nykyisen Alavuden alueella. Maankohoaminen, joka alueen pohjoisosassa on nopeampaa kuin eteläosassa, johti kuitenkin siihen, että vedenpinta Näsijärven eteläpäässä nousi ja puhkaisi Näsijärven nykyisen lasku-uoman noin 6500 vuotta sitten.

Näsijärven–Ruoveden alueen keskeisin järvireitti muodostuu alueen pohjoisosassa olevan Ruoveden, sen eteläpuolisen Paloveden ja lopulta Näsijärven muodostamasta järviketjusta. 

Ruoveteen pohjoisesta laskee Ähtärin ja Pihlajaveden reittien valuma-alue. Siihen kuuluvat lännestä itään lukien Ähtärin reitti ja Pihlajaveden reitti, jotka yhdistyvät jo Tarjanneveden kohdalla. Idästä Näsijärven–Ruoveden alueelle laskee Keuruun reitin valuma-alueen muodostava Keuruun reitti. 
## Lähteet
*

## Lähteet
### Viitteet
Elina Innanen

**Elina Innanen** (s. 1986 Iitti) on Helsingissä asuva ruokabloggaaja ja keittokirjailija, joka ylläpitää Suomen suosituimpiin kuuluvaa vegaanista ruokablogia **Chocochiliä**. Blogilla on kuukausittain yli 70 000 lukijaa. Innanen on lisäksi kirjoittanut kahdeksan vegaanista keittokirjaa. Vuonna 2025 julkaistu *Chocochilin kesäruokaa* sai Ruokatoimittajat ry:n Vuoden kotimainen keittokirja -palkinnon.

Innanen on ammatiltaan puutarhuri ja floristi. Blogin kirjoittamisen ohella Innanen työskenteli päätoimisesti puutarhamyymälässä, kunnes vuonna 2015 hän ryhtyi Turun Vegekaupan kauppiaaksi. Kesällä 2018 Innanen siirtyi Vegekaupan kauppiaasta kokopäiväiseksi bloggaajaksi ja keittokirjailijaksi.

Innanen valmistui puutarhuriksi Tuorlan puutarha-alan oppilaitoksesta vuonna 2008 ja perusti samana vuonna myös Chocochili-bloginsa. Floristiksi hän valmistui vuonna 2013.

## Tuotanto
* 
* 
* 
* 
* 
* 
* 
* *Chocohilin kesäruokaa.* Kosmos, 2025. 

## Lähteet
Michal Mravec

**Michal Mravec** (s. 10. kesäkuuta 1987 Žilina) on slovakialainen jalkapalloilija, joka edustaa Ykkösessä pelaavaa Kokkolan Pallo-Veikkoja. Pelipaikaltaan Mravec on vasen keskikenttäpelaaja.

Mravec siirtyi vuonna 2007 kasvattajaseurastaan MŠK Žilinasta Yhdysvaltain yliopistosarjassa pelaavaan Alabaman Birminghamin yliopiston Blazers-joukkueeseen. Vuonna 2011 Sporting Kansas City varasi Mravecin Major League Socceriin, mutta hän siirtyi samana vuonna Alankomaiden Eerste divisien FC Emmeniin. Hän edusti seuraa vuodet 2011–2013. Vuodet 2013–2014 Mravec pelasi kasvattajaseurassaan Žilinassa. Helmikuussa 2014 Mravec siirtyi Puolan Ekstraklasan Podbeskidzieen, mutta hän ei pelannut seurassa otteluakaan. Maaliskuussa 2015 Mravec siirtyi Yhdysvaltain NASL:in Atlanta Silverbacksiin oltuaan puolisen vuotta työttömänä. 

Maaliskuussa 2016 Mravec teki kauden kattavan sopimuksen Suomen Veikkausliigan Rovaniemen Palloseuran kanssa. RoPS ei jatkanut Mravecin sopimusta, mutta Mravec sai Suomesta uuden sopimuksen Ykkösessä pelaavan KPV:n riveistä kaudelle 2017.

## Lähteet
Golmud

**Golmud** (, , Wylie: na gor mo grong khyer, ) on piirikuntatason kaupunki Kiinan Qinghain maakunnassa. Hallinnollisesti se kuuluu Haixin mongolien ja tiibetiläisten autonomiseen prefektuuriin. Kaupungin pinta-ala on 119&nbsp;173,5 neliökilometriä ja väkiluku 215&nbsp;214 (2010). Kaupungin keskusta sijaitsee linnuntietä noin 610 kilometriä maakunnan pääkaupunki Xiningistä länteen.

## Maantiede
Golmud sijaitsee Qaidamin keskieteläosassa ja korkeus merenpinnasta on 2&nbsp;809 metriä. Hallintoalueella on noin 20 suolajärveä eri kooltaan.

Iso osa piirikuntatason kaupungista on eksklaavi. Hallinnollisesti se muodostaa Tanglulashanin suurkunnan, joka on Kiinan suurin kuntatason alueyksikkö (47&nbsp;540 neliökilometriä).

## Väestö
Vuoden 2014 tietojen mukaan Golmudin asukasmäärä on 270&nbsp;000, josta 90% asuu taajamissa. Keski-ikä on 32 vuotta. Golmudissa asuu 26 etnistä ryhmää mm. han-kiinalaisia, tiibetiläisiä, mongoleita ja hui-kiinalaisia. Han-kiinalaista on 90,2% kaikista asukkaista.

## Galleria

Kuva:Golmud Station 01.jpg|Golmudin rautatieasema.
Kuva:20060730230130 - 格尔木站.jpg|Laituri Golmudin rautatieasemassa. Kyltissä lukee, että korkeus on 2&nbsp;829 metriä.
Kuva:Lhassa-Xining railway.JPG|Qinghai–Tiibetin rautatie Golmudin lähellä.
Kuva:长江源头.jpg|Jangtsen lähde - jäätikköjä Tanglulashanin suurkunnassa.
Kuva:TanggulaShan.jpg|Tanggulavuoristo.


## Lähteet

## Aiheesta muualla
Jevgeni Kobozev

**Jevgeni Vjatšelavovitš Kobozev** (, s. 11. tammikuuta 1990 Rjazan) on venäläinen jalkapallomaalivahti, joka on edustanut Veikkausliigassa pelaavaa Vaasan Palloseuraa. Kobozev on oikeajalkainen.

Kobozev aloitti uransa Torpedo Moskovassa, jossa hän ei pelannut yhtään ottelua. Vuosina 2009–2010 hän pelasi Torpedo-ZIL Moskovassa 36 ottelua. Vuodet 2011–2013 Kobozev edusti FK Ufaa, jossa hän pelasi 58 ottelua. Vuodet 2013–2015 hän kuului Venäjän valioliigajoukkue Terek Groznyin kokoonpanoon, pelaamatta otteluakaan. Vuosina 2014–2015 hän oli lainassa saman sarjan Krylja Sovetov Samarassa, pelaamatta jälleen otteluakaan. Elokuussa 2015 Kobozev siirtyi 1. divisioonan Tosnoon. Maaliskuussa 2016 Kobozev teki yksivuotisen sopimuksen Suomen Veikkausliigan Vaasan Palloseuran kanssa.

Kobozev on pelannut Venäjän nuorten maajoukkueissa.

## Lähteet
Axel Johnsongruppen

**Axel Johnsongruppen** on suuri ruotsalainen yritysryhmä, jonka omistaa Antonia Ax:son Johnson perheineen. Yritysryhmän juuret juontavat Axel Johnsonin 1873 perustamaan yhtiöön *A. Johnson & Co.* Ryhmä muodostuu neljästä itsenäisestä konsernista *Axel Johnson AB, Axel Johnson, Inc., Axfast* ja *AltoCumulus.*

## Axel Johnson AB
Axel Johnson AB omistaa kaupan ja palvelualojen yrityksiä Euroopassa, etupäässä Pohjoismaissa. Tytär- ja osaomistusyhtiöineen Axel Johnson AB:n liikevaihto oli vuonna 2013 noin 7,7 miljardia euroa ja henkilöstömäärä noin 22&nbsp;000.

### Tytäryhtiöt
*Martin & Servera, ravintolatukku
*Axstores
**Åhléns-tavaratalot
**Kicks-kosmetiikkaketju
**Lagerhaus-sisustusmyymäläketju
*Novax-pääomasijoitusyhtiö
**omistaa osin tai kokonaan mm. yritykset Designtorget, Filippa K., EMG, Medius ja RCO Security
*Axel Johnson International
**AxFlow: prosessipumppuja, sekoittimia ja lämmönvaihtimia
**AxImage
***valokuvaustekniikkaa, mm. Fujifilm Sverige AB
**AxIndustries
***Eigenbrodt, teollisuuskomponentteja, Suomessa Eigenbrodt Widni Oy
***Elektro Dynamo, sähkömoottoreiden huoltoa
***Jens S, tehonsiirtoratkaisuja
***Nomo Kullager AB, laakereita, Suomessa Porin Laakeri Oy
***Sverull, laakereita, vaihteita, tiivisteitä ja niiden huoltoa
**AxDrive: ajoneuvotekniikkaa
***Trans-Auto AB, Suomessa Trans-Auto Oy
**AxLoad AB: lastinkiinnitys- ja nostojärjestelmiä
***divisioonat Cortex ja Forankra
***Suomessa Certex Finland Oy (ent. Teräsköysi Oy) ja Haklift Oy

### Osaomisteisia pörssiyrityksiä
*Axfood
**Dagab AB, päivittäistavarakuljetuksia 
**Willys AB, halpamyymäläketju 
**Hemköpskedjan AB, Hemköp-ruokakaupat
**Axfood Närlivs ab, päivittäistavaratukku
**Tempo, lähikauppaketju
**Handlar'n, laatuun panostava lähikauppaketju
**Mekonomen, autovaraosia ja korjaamopalveluja
*Axfood omisti Suomessa toimineen Spar-ketjun.

## Axel Johnson Inc
Axel Johnson Inc on yritysryhmän Yhdysvalloissa toimivien yritysten emoyhtiö
*Sprague Energy Corp., petrokemian tuotteiden tukkukauppaa
*Parkson Corporation ja Kinetico Incorporated, vesi- ja jätevesitekniikkaa
*NewTrAx-pääomasijoitusyhtiö

## Axfast
Axfast on kiinteistöyhtiö, joka on erikoistunut Ruotsissa sijaitseviin liikekiinteistöihin. Valtaosa sen vuokralaisista on Axel Johnsongruppenin muita yrityksiä.

## Vähemmistöomistuksia
*RNB Retail and Brands (Polarn O. Pyret ja Brothers & Sisters, vuoteen 2013 asti myös Jeans & Clothes)
*Nordstjernan (NCC, Ramirent, KMT Group, Exel Composites, Engelsberg Industriutveckling AB, GP Plastindustri ja Engelsbergs bruk)

## Lähteet

## Aiheesta muualla
*Axel Johnsongruppenin verkkosivusto 
## Kirjallisuutta
*De Geer, Hans: *Firman: familj och företagande under 125 år : från A Johnson & Co till Axel Johnson gruppen.* Institutet för ekonomisk historisk forskning vid Handelshögskolan,  Atlantis 1998. .
*Ericson, Bengt: *Antonias revansch: hur hon räddade sitt imperium och kom tillbaka som en vinnare.* Fischer & Co 2009. .
Poliisin informaatioteknologiakeskus

**Poliisin informaatioteknologiakeskus (POL IT-keskus)** on 1. huhtikuuta 2016 perustettu palvelukeskus, joka kuuluu hallinnollisesti Poliisihallitukseen. Keskuksen päätoimipiste sijaitsee Rovaniemellä, jossa työskentelee keskuksen noin 160 henkilöstä reilut 120 henkilöä. Lisäksi keskuksen henkilöstöä työskentelee poliisin toimitiloissa Tampereella, Espoossa, Kouvolassa ja Mikkelissä. Keskus vastaa poliisitoimintaan liittyvien tietoteknisten palvelujen tuottamisesta sekä kehittämisestä ja se palvelee koko poliisihallintoa.

Keskukseen siirtyi  vuonna 2016 henkilöstöä HALTIKista, Poliisiammattikorkeakoulusta ja Helsingin poliisilaitoksesta. Poliisin käyttämät tietotekniset palvelut tuotetaan jatkossa poliisin informaatioteknologiakeskuksessa ja Valtion tieto- ja viestintätekniikkakeskus Valtorissa. Poliisin oma IT-keskus tarjoaa toimialaan sidonnaiset palvelut ja Valtori perustietotekniikan. Valtoriin siirtyi myöhemmin myös Hallinnon tietotekniikkakeskuksen HALTIKin tuottamat hallinnon turvallisuusverkon (TUVE) tieto- ja viestintäteknisten palvelut, jonka jälkeen HALTIK erillisenä virastona lakkasi.

## Katso myös
* Hallinnon tietotekniikkakeskus
* Valtori
* Suomen sisäministeriö
* Poliisihallitus

## Lähteet

## Aiheesta muualla
*Poliisin kotisivut
Delingha

**Delingha** (, , Wylie: gter len kha grong khyer, ) on piirikuntatason kaupunki Kiinan Qinghain maakunnassa. Se on Haixin mongolien ja tiibetiläisten autonomisen prefektuurin päähallintopaikka. Kaupungin pinta-ala on 27&nbsp;765 neliökilometriä ja väkiluku 78&nbsp;184 (2010). Kaupungin keskusta sijaitsee linnuntietä noin 400 kilometriä maakunnan pääkaupunki Xiningistä länsiluoteeseen.

Kaupungin nimi tulee mongolin kielen sanasta (), joka tarkoittaa *kultaista maailmaa*.

## Väestö
Vuoden 2015 tietojen mukaan Delinghan asukasmäärä on lähes 110&nbsp;000. Delinghassa asuu 23 etnistä ryhmää mm. han-kiinalaisia, mongoleita, tiibetiläisiä ja hui-kiinalaisia. Asukkaista on 7&nbsp;527 mongolia, 5&nbsp;295 tiibetiläistä ja 3&nbsp;931 hui-kiinalaista.

## Galleria

Kuva:Delingha.jpg|Kaupunkimaisemaa Delinghassa.
Kuva:Delingha Bus station 01.jpg|Delinghan linja-autoasema vuonna 2006.


## Lähteet

## Aiheesta muualla

* Delingha, China  (TripAdvisor)
Stella Kotipalvelut

**Stella Kotipalvelut Oy** on suomalainen kotipalveluyritys. Sen toimialoja ovat kotisiivous, lastenhoito, terveyspalvelut ja turvapuhelinpalvelut. Se on Suomen suurin yksityinen kotisairaalapalvelujen tarjoaja. Stella toimii muun muassa pääkaupunkiseudun, Tampereen, Turun, Kuopion ja Oulun ympäristössä, ja sen turvapuhelinpalveluita käytetään yli 180 kunnassa.

Stellalla oli yli kahdeksansataa työntekijää vuoden 2018 joulukuussa. Yrityksen pääomistaja on suomalainen pääomasijoitusyhtiö Intera Partners.

Stella Kotipalvelut muodostettiin toukokuussa 2014, kun vuonna 1998 perustettu, kotisiivouksen ja lastenhoidon palveluja tarjonnut Kodinavux yhdistyi Doctagonin kotilääkäripalvelujen kanssa. Marraskuussa 2014 Stella osti Esperin turvapuhelin- ja kotihoitopalvelut ja kasvoi valtakunnalliseksi palveluyhtiöksi.

Stellan asiakkaina on 40 000 kotitaloutta, joista valtaosa käyttää turvapuhelinpalvelua.

## Lähteet

## Aiheesta muualla
* Stella.fi